Утвърдил:……..………

/Д. Каменова – Председател на УС/

**Обява за прием на проектни предложения**

**по процедура BG06RDNP001-19.460 „МИГ-Берковица и Годеч“**

**- мярка 19.2-4.2 „Инвестиции в преработка/маркетинг на селскостопански продукти“ към Стратегията за ВОМР на „МИГ - Берковица и Годеч“,**

**финансирана по Програма за развитие на селските райони“ 2014-2020 г.**

Сдружение „Местна инициативна група–Берковица и Годеч“ обявява прием на проектни предложения към Стратегия за ВОМР по мярка 19.2-4.2 „Инвестиции в преработка/маркетинг на селскостопански продукти“.

Процедурата се реализира в рамките на Стратегия за Водено от общностите местно развитие на „МИГ - Берковица и Годеч“, във връзка сизпълнението на Споразумение РД 50-141/21.10.2016 г. за прилагане на подмярка 19.2 „Прилагане на операции в рамките на стратегии за водено от общностите местно развитие“ на мярка 19 „Водено от общностите местно развитие“ от ПРСР 2014-2020 г., финансирана чрез Европейския земеделски фонд за развитие на селските райони.

1. **Наименование на процедурата: BG06RDNP001-19.460 „МИГ-Берковица и Годеч:** **19.2-4.2 „Инвестиции в преработка/ маркетинг на селскостопански продукти“**

Процедурата се реализира в рамките на Стратегията за Водено от общностите местно развитие на „МИГ - Берковица и Годеч“, във връзка сизпълнението на Споразумение РД 50-141/21.10.2016 г. за прилагане на подмярка 19.2 „Прилагане на операции в рамките на стратегии за водено от общностите местно развитие“ на мярка 19 „Водено от общностите местно развитие“ от ПРСР 2014**-**2020 г., финансирана чрез Европейския земеделски фонд за развитие на селските райони.

1. **Цели на предоставяната безвъзмездна помощ:**

Цели на предоставяната помощ по мярката са:

* Създаване на добавена стойност за местните земеделски продукти, като се подкрепи развитието на предприятия, преработващи земеделска продукция от територията на МИГ – предприятия за млечни и месни продукти, преработка и пакетиране на мед и пчелни продукти, преработка на билки и др.;
* Привеждане на хранително**-**преработвателните предприятия в съответствие със стандартите на Общността;
* Опазване на околната среда.
1. **Допустими кандидати:**

За подпомагане по мярка **19.2-4.2 „Инвестиции в преработка/маркетинг на селскостопански продукти“** към Стратегията на МИГ**-**Берковица и Годеч могат да кандидатстват лица, които са:

1. Земеделски стопани, регистрирани като земеделски стопани съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.), чиито минимален стандартен производствен обем на земеделското им стопанство е не по-малко от левовата равностойност на 8000 евро.

2. Признати групи или организации на производители или такива, одобрени за финансова помощ по мярка 9. „Учредяване на групи и организации на производители“ от ПРСР 2014 – 2020 г.;

3. еднолични търговци и юридически лица, различни от кандидатите по т. 1 и 2.

Кандидатите трябва да са регистрирани по Търговския закон или Закона за кооперациите и да отговарят на изискванията за допустимост в Условията за кандидатстване по настоящата процедура.

1. **Допустими дейности:**

По мярката ще се подкрепят проекти, изпълнявани на територията на „МИГ- Берковица и Годеч“, включващи инвестиции в материални и нематериални активи, които подобряват цялостната дейност и конкурентоспособност на предприятието, чрез:

1. внедряване на нови и/или модернизиране на наличните мощности и подобряване на използването им, и/или
2. внедряване на нови продукти, процеси и технологии, и/или
3. намаляване на себестойността на произвежданата продукция, и/или
4. постигане на съответствие с нововъведени стандарти на ЕС, и/или
5. подобряване на сътрудничеството с производителите на суровини, и/или
6. опазване на околната среда, включително намаляване на вредните емисии и отпадъци, и/или
7. подобряване на енергийната ефективност в предприятията, и/или
8. подобряване на безопасността и хигиенните условия на производство и труд, и/или
9. подобряване на качеството и безопасността на храните и тяхната проследяемост, и/или
10. подобряване на възможностите за производство на биологични храни чрез преработка на първични земеделски биологични продукти..
11. **Допустими разходи:**

Съгласно стратегията за ВОМР на „МИГ – Берковица и Годеч“, допустими разходи в рамките на преработвателното предприятие са:

1. изграждане, придобиване и модернизиране на сгради и други недвижими активи, свързани с производството и/или маркетинга, включително такива, използвани за опазване компонентите на околната среда;
2. закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на производствения процес по преработка и маркетинга, в т.ч. за:

а) преработка, пакетиране, включително охлаждане, замразяване, сушене, съхраняване и др. на суровините или продукцията;

б) производство на нови продукти, въвеждане на нови технологии и процеси;

в) опазване компонентите на околната среда;

г) производство на енергия от възобновяеми енергийни източници за собствените нужди на предприятието, включително чрез преработка на растителна и животинска първична и вторична биомаса;

д) подобряване на енергийната ефективност и за подобряване и контрол на качеството и безопасността на суровините и храните;

1. закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за производствени дейности;
2. закупуване на сгради, помещения и други недвижими имоти, необходими за изпълнение на проекта, предназначени за производствени дейности;
3. закупуване, включително чрез финансов лизинг, на специализирани транспортни средства, включително хладилни такива, за превоз на суровините или готовата продукция, използвани и произвеждани от предприятието;
4. изграждане/модернизиране, включително оборудване на лаборатории, които са собственост на кандидата, разположени са на територията на предприятието и са пряко свързани с нуждите на производствения процес, включително чрез финансов лизинг;
5. материални инвестиции за постигане на съответствие с новоприети стандарти на Съюза, включително чрез финансов лизинг;
6. разходи за достигане на съответствие с международно признати стандарти за системи за управление, разходи за въвеждане на добри производствени практики, системи за управление на качеството и подготовка за сертификация в предприятията само когато тези разходи са част от общ проект на кандидата;
7. закупуване на софтуер, включително чрез финансов лизинг;
8. за ноу-хау, придобиване на патентни права и лицензи, за регистрация на търговски марки и процеси, необходими за изготвяне и изпълнение на проекта;
9. разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проекти, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 12 на сто от общия размер на допустимите разходи по проект, включени в т. 1 – 10
10. **Период на прием:**

Проектните предложения по процедурата могат да бъдат подадени от кандидатите **в ДВА периода на прием:**

**ПЪРВИ ПЕРИОД НА ПРИЕМ с начало 02.11.2020 г. и краен срок за подаване на проектни предложения: 17:00 часа на** **11.01.2021 г.**

**ВТОРИ ПЕРИОД НА ПРИЕМ с начало 04.03.2021 г. и краен срок за подаване на проектни предложения: 17:00 часа на** **26.04.2021 г.**

1. **Бюджет на приема:**

Общия размер на разполагаемия бюджет за периода за прием на проектни предложения към Стратегията за ВОМР на „МИГ – Берковица и Годеч“ по настоящата процедура на мярка 19.2-4.2 „Инвестиции в преработка/маркетинг на селскостопански продукти“ е **83 429,42 (осемдесет и три хиляди четиристотин двадесет и девет хиляди и 42ст. ) лева .**

Общия размер на разполагаемия бюджет за **ПЪРВИЯ ПЕРИОД** за прием на проектни предложения към Стратегията за ВОМР на „МИГ – Берковица и Годеч“ по настоящата процедура на мярка 19.2-4.2 „Инвестиции в преработка/маркетинг на селскостопански продукти“ е ЦЕЛИЯ БЮДЖЕТ по процедурата - **83 429,42 (осемдесет и три хиляди четиристотин двадесет и девет хиляди и 42ст. ) лева.**

Общия размер на разполагаемия бюджет за **ВТОРИЯ ПЕРИОД** за прием на проектни предложения към Стратегията за ВОМР на „МИГ – Берковица и Годеч“ по настоящата процедура на мярка 19.2-4.2 „Инвестиции в преработка/маркетинг на селскостопански продукти“ е **ОСТАТЪКА СЛЕД ПЪРВИ ПРИЕМ**

1. **Минимален и максимален размер на финансовата помощ, предоставяна за проект:**
* **Минимален размер на безвъзмездната финансова помощ: 4 000,00 лева**
* **Максимален размер на безвъзмездната финансова помощ: 100 000,00 лева**

**Интензитет на помощта:**

Безвъзмездната финансова помощ се определя в зависимост от категорията на предприятието-кандидат на проекта, както следва:

- за проекти, представени от **микро-, малки или средни предприятия е в размер 50%** от общия размер на допустимите за финансово подпомагане разходи;

 - за проекти, представени **от големи предприятия, финансовата помощ е в размер на 40%** от общия размер на допустимите за финансово подпомагане разходи.

1. **Критерии за подбор на проектни предложения и тяхната тежест**

|  |
| --- |
| Постъпилите проектни предложения се оценяват в съответствие със следните критерии за подбор от одобрената стратегия за ВОМР на МИГ – Берковица и Годеч: |
| **Критерии за оценка** | **Точки** |
| Проектът въвежда иновация по смисъла на ЛИДЕР | 20 |
| Проектът включва преработка на произвеждани в района земеделски продукти | 20 |
| Проектът включва преработка на суровини от чувствителните сектори (животновъдство, зеленчукови, овощни, влакнодайни, медицински и ароматни култури) | 10 |
| Проектът предвижда инвестиции за привеждане на предприятието в съответствие със стандарти на Общността  | 10 |
| Проектът допринася за утвърждаване на местна търговската марка  | 10 |
| Проектът допринася за създаване на поне 2 нови работни места | 10 |
| Проектът е за инвестиции за производство на био-енергия и за подобряване на енергийната ефективност  | 10 |
| Проектът е за инвестиции насочени директно за опазване на околната среда | 10 |

**ВАЖНО:** **При недостатъчен финансов ресурс за две или повече проектни предложения по мярката, които са оценени с равен брой точки, същите ще бъдат подложени на допълнително класиране при последователно прилагане на критерии,** описани подробно в ***Условията за кандидатстване*** по мярката, *Раздел 22 Критерии и методика за оценка на проектните предложения* и *Контролен лист за оценка на етап ТФО.*

1. **Лица за контакт:**

Петя Нейкова – Експерт - 0882 524 339

Диляна Иванова – Експерт - 0887319681

Цветка Петрелийска - 0885790392

1. **Място за достъп до подробна информация:**

Пълният пакет документи по процедурата (Условията за кандидатстване, Условията за изпълнение и приложенията към тях) е публикуван на интернет адреса на Сдружение „МИГ-Берковица и Годеч“: **www.mig-bg.org** и в ИСУН на адрес: **https://eumis2020.government.bg.**

Подробна информация и пълния пакет от документи за кандидатстване са достъпни на:

* в офиса на „МИГ – Берковица и Годеч”, на адрес: гр. Берковица, ул. „Д-р Иван Панов” № 1, ет.3, офис 305;
* изнесено работно място в гр. Годеч, ул. „Република“ № 1, стая 302;

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават *само* по електронната поща: proektmig@abv.bg, като ясно се посочва наименованието на процедурата за подбор на проекти.

Разясненията се дават по отношение на Условията за кандидатстване, не могат да съдържат становище относно качеството на проектното предложение и са задължителни за всички кандидати.

1. **Начин на подаване на проектните предложения:**

Проектните предложения по процедура **„МИГ-Берковица и Годеч:** **19.2-4.2 „Инвестиции в преработка/маркетинг на селскостопански продукти“** от Стратегия за ВОМР се подават **електронно** в Информационната система за управление и наблюдение на средствата от Европейските структурни и инвестиционни фондове за периода 2014 – 2020 г. (ИСУН 2020) в рамките на срока, определен в настоящата обявата. Проектните предложения могат да бъдат подадени от кандидатите чрез попълването на уеб базиран формуляр за кандидатстване и подаване на формуляра и придружаващите документи чрез ИСУН 2020 с използването на Квалифициран електронен подпис (КЕП), на следния интернет адрес: <http://eumis2020.government.bg/>.

*Обявата е изготвена на основание Решение на УС на МИГ – Берковица и Годеч с Протокол* ***№ 105/28.09.2020 г****. за откриване на процедура чрез подбор на проектни предложения**по мярка 19.2-4.2 „Инвестиции в преработка/маркетинг на селскостопански продукти“ от Стратегията за ВОМР на „МИГ - Берковица и Годеч“ във връзка с чл. 62, т.4 от Наредба № 22 от 15 декември 2015 г. на МЗХГ.*